DA
17.1.2022
Den Europæiske Unions Tidende
C 24/11
Appel iværksat den 3. juni 2021 af Foundation for the Protection of the Traditional Cheese of Cyprus named Halloumi til prøvelse af dom afsagt af Retten (Anden Afdeling) den 24. marts 2021 i sag T-282/19 — Foundation for the Protection of the Traditional Cheese of Cyprus named Halloumi mod EUIPO (Sag C-345/21 P) (2022/C 24/14) Processprog: engelsk Parter Appellant: Foundation for the Protection of the Traditional Cheese of Cyprus named Halloumi (ved S. Malynicz, BL, Barrister S. Baran og Solicitor V. Marsland) De andre parter i appelsagen: Den Europæiske Unions Kontor for Intellektuel Ejendomsret (EUIPO) Ved kendelse af 23. november 2021 har Domstolen (Afdelingen for bevilling af appel) besluttet, at appellen ikke admitteres, og bestemt, at Foundation for the Protection of the Traditional Cheese of Cyprus named Halloumi bærer sine egne omkostninger.
Anmodning om præjudiciel afgørelse indgivet af Okręgowy w Warszawie (Polen) den 21. juli 2021 — J.K. og B.K. mod Przedsiębiorstwu Państwowemu X (Sag C-452/21) (2022/C 24/15) Processprog: polsk Den forelæggende ret Sąd Okręgowy w Warszawie
Parter i hovedsagen Sagsøgere: J.K. og B.K. Sagsøgt: Przedsiębiorstwu Państwowemu X
Præjudicielt spørgsmål Skal artikel 191, stk.
1 og 2, i traktaten om Den Europæiske Unions funktionsmåde, artikel 7, 17 og 37 i chartret om grundlæggende rettigheder, sammenholdt med artikel 1, stk.
1, og artikel 2, 8, 9 i Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj (1) fortolkes således, at de er til hinder for en sådan fortolkning af en bestemmelse i national ret, artikel 129, stk.
4, i lov af 27. april 2001 — lov om miljøbeskyttelse, som fastsætter en frist på tre år til at fremsætte krav vedrørende begrænsninger i brugen for en ejendom, som forhindrer ejerne af ejendomme, der er beliggende i et området med begrænset brugsret omkring en lufthavn, til at opnå erstatning for værdiforringelse af ejendommene og godtgørelse for udgifterne til lydisolering, som i den foreliggende sag?
(1)
EFT 2002, L 189, s. 12.